Document ID: 31976R0696

Κανονισμός (ΕΟΚ) ἀριθ. 696/76 του Συμβουλίου
τῆς 25ης Μαρτίου 1976
περί παρεκκλίσεων ἀπό τόν κανονισμό (ΕΟΚ) ἀριθ. 2750/75 δσον ἀφορᾶ τίς διαδικασίες συγκεντρώσεως τῶν σιτηρῶν πού προορίζονται γιά ἐπισιτιστική βοήθεια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Ἔχοντας ὑπόψη:
τή συνθήκη περί ἱδρύσεως τῆς Εὐρωπαϊκῆς Οἰκονομικῆς Κοινότητος,
τόν κανονισμό (ΕΟΚ) ἀριθ. 2727/75 τοῦ Συμβουλίου τῆς 29ης Ὀκτωβρίου 1975 περί κοινῆς ὀργανώσεως ἀγορᾶς στόν τομέα τῶν σιτηρῶν [1], ὅπως τροποποιήθηκε τελευταῖα ἀπό τόν κανονισμό (ΕΟΚ) ἀριθ. 3058/75 [2] καί ἰδίως τό ἄρθρο 28,
τόν κανονισμό (ΕΟΚ) ἀριθ. 359/67 τοῦ Συμβουλίου τῆς 25ης Ἰουλίου 1967 περί κοινής ὀργανώσεως ἀγορᾶς τῆς όρύζης [3], ὅπως τροποποιήθηκε τελευταῖα ἀπό τόν κανονισμό (ΕΟΚ) ἀριθ. 668/75 [4] καί ἰδίως τό ἄρθρο 23,
τήν πρόταση τῆς Ἐπιτροπῆς,
Ἐκτιμώντας:
ὅτι ἡ προσφυγή στήν προκήρυξη διαγωνισμοῦ πού προβλέπεται στό ἄρθρο 4 παράγραφος 1 καί 3 τοῦ κανονισμού (ΕΟΚ) ἀριθ. 2750/75 τοῦ Συμβουλίου τῆς 29ης Ὀκτωβρίου 1975 περί καθορισμοῦ τῶν κριτηρίων συγκεντρώσεως τῶν δημητριακῶν πού προορίζονται γιά ἐπισιτιστικῆ βοήθεια [5], δέν ἐπιτρέπει πάντα τήν πραγματοποίηση τῶν στόχων τῆς εὐκαμψίας καί ταχύτητος· ὅτι ὡς ἐκ τούτου πρέπει νά προβλέπεται ἡ δυνατότητα προσφυγῆς, σέ ὁρισμένες ἐξαιρετικές περιπτώσεις, σέ ἄλλη διαδικασία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ἄρθρο 1
Κατά παρέκκλιση τοῦ ἄρθρου 4 παράγραφοι 1 καί 3 τοῦ κανονισμοῦ (ΕΟΚ) ἀριθ. 2750/75, εἶναι δυνατή, σέ ὁρισμένες ἐξαιρετικές περιπτώσεις ἡ προσφυγή σέ διαδικασία διαφορετική ἀπό αὐτήν τοῦ διαγωνισμοῦ γιά τόν ἐφοδιασμό κατά τό στάδιο fob (ἤ ἀντίστοιχό στάδιο) ἤ σέ μεταγενέστερο στάδιο (ἤ ἀντίστοιχο του) σέ προϊόντα πού προβλέπονται ἀπό τόν ἐν λόγω κανονισμό καί χορηγοῦνται γιά ἐπισιτιστική βοήθεια.
Ἄρθρο 2
Ὁ παρών κανονισμός ἀρχίζει νά ἰσχύει τήν τρίτη ἡμερα ἀπό τή δημοσίευσή του στήν Ἐπίσημη Ἐφημερίδα τῶν Εὐρωπαϊκῶν Κοινοτήτων.
Ὁ παρών κανονισμός εἶναι δεσμευτικός ὡς πρός ὅλα τά μέρη του καί ἰσχύει ἄμεσα σέ κάθε Κράτος μέλος.
Ἔγινε στίς Βρυξέλλες, στίς 25 Μαρτίου 1976.

Labels: 17
5